ประกาศกรมสรรพสามิตเรื่องกำหนดการใช้ การขีดฆ่า และการปิดแสตมป์ยาสูบ[๑] อาศัยอำนาจตามความในข้อ๒ วรรคสาม แห่งกฎกระทรวงกำหนดการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้วพ.ศ. ๒๕๖๐ อธิบดีกรมสรรพสามิตกำหนดการใช้การขีดฆ่า และการปิดแสตมป์ยาสูบไว้ ดังต่อไปนี้ข้อ ๑ ให้ยกเลิกประกาศกรมสรรพสามิต เรื่องกำหนดการใช้ การขีดฆ่า และการปิดแสตมป์ยาสูบ ลงวันที่ ๒๖ กันยายน พ.ศ. ๒๕๖๒ข้อ ๒ การใช้แสตมป์ยาสูบเพื่อให้ปรากฏว่ายาสูบได้เสียภาษีแล้วให้ผู้มีหน้าที่เสียภาษีรับแสตมป์ยาสูบตามวิธีการที่กำหนดในข้อ ๓เพื่อนำแสตมป์ยาสูบไปขีดฆ่าและปิดบนซองยาสูบ หรือเจ้าพนักงานสรรพสามิตขีดฆ่าในระบบอิเล็กทรอนิกส์ต่อแสตมป์ยาสูบแล้วให้ผู้มีหน้าที่เสียภาษีปิดแสตมป์ยาสูบบนซองยาสูบโดยให้ดำเนินการตามระยะเวลาที่กำหนดไว้ในข้อ ๖ข้อ๓ การรับแสตมป์ยาสูบให้ดำเนินการดังนี้๓.๑กรณียาสูบที่ผลิตในราชอาณาจักร(๑) ให้ผู้มีหน้าที่เสียภาษีที่ได้ยื่นแบบรายการภาษีและชำระภาษีแล้ว ยื่นแบบคำขอรับแสตมป์ยาสูบตามแบบ ภส. ๐๖ - ๑๖ ท้ายประกาศนี้ พร้อมเอกสารและหลักฐานที่ระบุไว้ในแบบดังกล่าวต่อเจ้าพนักงานสรรพสามิตณ สำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่โรงอุตสาหกรรมตั้งอยู่(๒) ให้เจ้าพนักงานสรรพสามิตตรวจสอบคำขอพร้อมเอกสารและหลักฐานเสนอสรรพสามิตพื้นที่หรือสรรพสามิตพื้นที่สาขาเพื่อพิจารณาจ่ายแสตมป์ยาสูบ(๓) ผู้มีหน้าที่เสียภาษีจะต้องเก็บรักษาแสตมป์ยาสูบไว้ในสถานที่เก็บที่มั่นคงแข็งแรงภายในโรงอุตสาหกรรม๓.๒กรณียาสูบที่นำเข้ามาในราชอาณาจักร(๑)กรณียาสูบที่นำเข้ามาในราชอาณาจักรซึ่งมิได้นำแสตมป์ยาสูบไปปิด ณโรงงานของผู้ผลิตยาสูบในต่างประเทศ ให้ดำเนินการ ดังนี้(๑.๑) ให้ผู้มีหน้าที่เสียภาษีที่ได้ยื่นแบบรายการภาษีและชำระภาษีแล้วยื่นแบบคำขอรับแสตมป์ยาสูบตามแบบ ภส. ๐๖ - ๑๖ ท้ายประกาศนี้ พร้อมเอกสารและหลักฐานที่ระบุไว้ในแบบดังกล่าวต่อเจ้าพนักงานสรรพสามิตณ สำนักงานสรรพสามิตพื้นที่แห่งท้องที่ที่สำนักงานแห่งใหญ่ของผู้นำเข้าตั้งอยู่หรือท้องที่ที่สำนักงานศุลกากรหรือด่านศุลกากรที่นำเข้าตั้งอยู่ หรือท้องที่ที่สำนักงานศุลกากรหรือด่านศุลกากรที่ดำเนินการปฏิบัติพิธีการศุลกากรนำเข้ายาสูบตั้งอยู่แล้วต่อกรณี(๑.๒) ให้เจ้าพนักงานสรรพสามิตตรวจสอบคำขอพร้อมเอกสารและหลักฐานเสนอสรรพสามิตพื้นที่เพื่อพิจารณาจ่ายแสตมป์ยาสูบ(๒) กรณียาสูบที่นำเข้ามาในราชอาณาจักรซึ่งจะนำแสตมป์ยาสูบไปปิดณ โรงงานของผู้ผลิตยาสูบในต่างประเทศให้ดำเนินการ ดังนี้(๒.๑) ให้ผู้ประสงค์จะนำยาสูบเข้ามาในราชอาณาจักรโดยจะขอนำแสตมป์ยาสูบไปปิด ณโรงงานของผู้ผลิตยาสูบในต่างประเทศ ซึ่งได้รับใบอนุญาตขายยาสูบประเภทที่ ๑ แล้ว ยื่นขอชำระภาษีสรรพสามิตก่อนความรับผิดในอันจะต้องเสียภาษีเกิดขึ้นณ สำนักงานสรรพสามิตพื้นที่แห่งท้องที่ที่สำนักงานแห่งใหญ่ของผู้นำเข้าตั้งอยู่หรือท้องที่ที่สำนักงานศุลกากรหรือด่านศุลกากรที่นำเข้าตั้งอยู่หรือท้องที่ที่สำนักงานศุลกากรหรือด่านศุลกากรที่ดำเนินการปฏิบัติพิธีการศุลกากรนำเข้ายาสูบตั้งอยู่ แล้วแต่กรณีโดยให้ใช้แบบรายการภาษีสรรพสามิตตามแบบ ภส. ๐๓ - ๐๗ โดยอนุโลม(๒.๒) เมื่อดำเนินการตาม (๒.๑) แล้ว ให้ยื่นคำขอรับแสตมป์ยาสูบตามแบบ ภส. ๐๖ - ๑๖ ท้ายประกาศนี้พร้อมเอกสารและหลักฐานที่ระบุไว้ในแบบดังกล่าวต่อเจ้าพนักงานสรรพสามิต ณสำนักงานสรรพสามิตพื้นที่แห่งท้องที่ที่สำนักงานแห่งใหญ่ของผู้นำเข้าตั้งอยู่ หรือท้องที่ที่สำนักงานศุลกากรหรือด่านศุลกากรที่นำเข้าตั้งอยู่หรือท้องที่ที่สำนักงานศุลกากรหรือด่านศุลกากรที่ดำเนินการปฏิบัติพิธีการศุลกากรนำเข้ายาสูบตั้งอยู่แล้วแต่กรณี(๒.๓)ให้เจ้าพนักงานสรรพสามิตตรวจสอบคำขอพร้อมเอกสารและหลักฐานเสนอสรรพสามิตพื้นที่เพื่อพิจารณาจ่ายแสตมป์ยาสูบข้อ๔ การขีดฆ่าแสตมป์ยาสูบ ให้ดำเนินการดังนี้๔.๑กรณีแสตมป์ยาสูบสำหรับยาสูบชนิดบุหรี่ซิกาแรตที่ผลิตในราชอาณาจักรและแสตมป์ยาสูบสำหรับยาสูบที่นำเข้ามาในราชอาณาจักรตามกฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการซึ่งมีการใช้ภาพรหัสคิวอาร์ ให้เจ้าพนักงานสรรพสามิตขีดฆ่าแสตมป์ยาสูบในระบบอิเล็กทรอนิกส์โดยบันทึกข้อมูลจากภาพรหัสคิวอาร์และหมายเลขบนดวงแสตมป์กับชื่อตรา ชนิด และข้อมูลการชำระภาษีในระบบงานที่กรมสรรพสามิตกำหนดกรณีแสตมป์ยาสูบสำหรับยาสูบชนิดบุหรี่ซิกาแรตที่ผลิตในราชอาณาจักรและแสตมป์ยาสูบสำหรับยาสูบที่นำเข้ามาในราชอาณาจักรที่มีลักษณะอื่นนอกจากวรรคหนึ่ง ให้ผู้มีหน้าที่เสียภาษีขีดฆ่าแสตมป์ยาสูบโดยประทับเครื่องหมาย วัน เดือน ปี ที่ชำระภาษีลงบนดวงแสตมป์ให้เห็นชัดเจนว่าแสตมป์ยาสูบนั้นได้ถูกขีดฆ่าแล้ว และให้แจ้งเจ้าพนักงานสรรพสามิตตรวจสอบความถูกต้องของการขีดฆ่าแสตมป์ก่อนนำแสตมป์ไปปิดณ โรงงานของผู้ผลิตยาสูบ๔.๒ กรณีแสตมป์ยาสูบสำหรับยาสูบชนิดอื่นที่ผลิตในราชอาณาจักรนอกจากบุหรี่ซิกาแรต ให้ผู้มีหน้าที่เสียภาษีขีดฆ่าแสตมป์ยาสูบโดยประทับเครื่องหมาย วัน เดือน ปี ที่ชำระภาษีและจำนวนมวนหรือน้ำหนักสุทธิ (กรัม) แล้วแต่กรณี ลงบนดวงแสตมป์ ให้เห็นชัดเจนว่าแสตมป์ยาสูบนั้นได้ถูกขีดฆ่าแล้ว๔.๓ กรณีแสตมป์ยาสูบสำหรับยาสูบที่นำเข้ามาในราชอาณาจักรเพื่อเป็นตัวอย่างสินค้าหรือมิใช่เพื่อการค้า ให้เจ้าพนักงานสรรพสามิตขีดฆ่าแสตมป์ยาสูบโดยประทับคำว่า ห้ามจำหน่าย ด้วยหมึกสีแดงลงบนดวงแสตมป์ ให้เห็นได้ชัดเจนว่าแสตมป์ยาสูบนั้นได้ถูกขีดฆ่าแล้ว๔.๔ให้ผู้ยื่นคำขอรับแสตมป์ยาสูบตรวจสอบและรับรองความถูกต้องของการบันทึกข้อมูลจากภาพรหัสคิวอาร์และหมายเลขบนดวงแสตมป์กับชื่อตรา ชนิด และข้อมูลการชำระภาษีในระบบงานที่กรมสรรพสามิตกำหนดก่อนการรับแสตมป์ยาสูบข้อ๕ การปิดแสตมป์ยาสูบ ให้ดำเนินการดังนี้๕.๑ ให้ปิดแสตมป์ยาสูบก่อนนำยาสูบออกจากโรงอุตสาหกรรมหรือสำนักงานศุลกากรหรือด่านศุลกากรแล้วแต่กรณี หรือปิด ณ สถานที่อื่นซึ่งได้รับอนุญาตจากสรรพสามิตพื้นที่ภายใต้การควบคุมของพนักงานเจ้าหน้าที่โดยให้ใช้กาวทาหลังแสตมป์ยาสูบให้ทั่วแล้วปิดบนซองคาดทับตรงรอยสำหรับเปิดให้แนบแน่นสนิทจนไม่สามารถแกะลอกได้ซี่งเมื่อนำยาสูบออกจากซองเมื่อใดแสตมป์ยาสูบที่ปิดอยู่จะต้องถูกทำลายเสียสภาพไปจากเดิมทันทีทั้งนี้ การปิดแสตมป์ยาสูบดังกล่าวต้องไม่ปิดทับชื่อและที่ตั้งสถานที่ประกอบกิจการของผู้ผลิตยาสูบหรือผู้นำเข้าสำหรับยาสูบชนิดบุหรี่ซิกาแรตให้ปิดภายใต้กระดาษแก้วที่หุ้มซองยาสูบ๕.๒กรณีแสตมป์ยาสูบที่มีกระดาษแผ่นหลังเป็นแบบกลาสซีน หรือชนิดมีกาวในตัว ให้ใช้วิธีการปิดแสตมป์ยาสูบเช่นเดียวกับข้อ๕.๑ โดยไม่ต้องใช้กาวข้อ๖ การใช้แสตมป์ยาสูบสำหรับยาสูบชนิดบุหรี่ซิกาแรตให้ดำเนินการภายในกำหนดระยะเวลา ดังนี้๖.๑กรณียาสูบชนิดบุหรี่ซิกาแรตที่ผลิตในราชอาณาจักร ให้ผู้มีหน้าที่เสียภาษีดำเนินการปิดแสตมป์ยาสูบบนซองยาสูบและนำยาสูบดังกล่าวออกจากโรงอุตสาหกรรมภายในระยะเวลาหนึ่งปีนับตั้งแต่วันที่ชำระภาษี๖.๒กรณียาสูบชนิดบุหรี่ซิกาแรตที่นำเข้ามาในราชอาณาจักร ให้ผู้มีหน้าที่เสียภาษีดำเนินการปิดแสตมป์ยาสูบบนซองยาสูบและนำยาสูบเข้ามาในราชอาณาจักรภายในระยะเวลาหนึ่งปีนับตั้งแต่วันที่ชำระภาษีกรณีมีเหตุจำเป็นผู้มีหน้าที่เสียภาษีอาจขอขยายระยะเวลาตามวรรคหนึ่งต่ออธิบดีก่อนครบกำหนดเวลาได้ เว้นแต่มีเหตุอันควรข้อ ๗ แสตมป์ยาสูบที่ผู้มีหน้าที่เสียภาษีได้รับไว้แล้วก่อนวันที่ประกาศนี้ใช้บังคับให้ยังคงใช้ได้ต่อไปข้อ ๘ ประกาศนี้ให้ใช้บังคับตั้งแต่วันถัดจากวันที่ออกประกาศเป็นต้นไปประกาศณ วันที่ ๒๖ พฤษภาคม พ.ศ. ๒๕๖๓พชร อนันตศิลป์อธิบดีกรมสรรพสามิต[เอกสารแนบท้าย]๑.แบบคำขอรับแสตมป์ยาสูบ ภส. ๐๖ - ๑๖(ดูข้อมูลจากภาพกฎหมาย)พิไลภรณ์/จัดทำ๙ ธันวาคม ๒๕๖๓สุภาทิพย์/ตรวจ๙ ธันวาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๕๓ ง/หน้า ๙/๓๐ มิถุนายน ๒๕๖๓